Vyhlásenie predkladateľa

Návrh zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona NR SR č. 220/1996 Z. z. o reklame  v znení neskorších predpisov a o zmene a doplnení niektorých zákonov sa predkladá na rokovanie vlády Slovenskej republiky s rozporom.

Rozpor sa nepodarilo odstrániť so 
1.	Slovenskou lekárnickou komorou
2.	Štatistickým úradom Slovenskej republiky
3.	Apollo – chemickou zdravotnou poisťovňou
4.	Asociáciou dodávateľov liekov a zdravotníckych pomôcok

Slovenská lekárnická komora 
-	zásadný nesúhlas s návrhom na zriaďovanie verejných lekární právnickými subjektami,
-	zásadný nesúhlas so zriaďovaním výdajní liekov v hypermarketoch a v obchodných domoch,
-	zásadný nesúhlas s povinnosťou uzatvoriť zmluvné vzťahy so zdravotnými poisťovňami,
-	zásadný nesúhlas s predkladaním navrhovaného rozsahu údajov Ústavu zdravotníckych informácii a štatistiky (ďalej len „ÚZIŠ“) o výdaji definovaného rozsahu liekov a doplnkového sortimentu.

Štatistický úrad Slovenskej republiky 
-	požiadavka, aby verejné lekárne a nemocničné lekárne predkladali na ÚZIŠ údaje o všetkých vydaných liekoch a zdravotníckych pomôckach.

Apollo – chemická zdravotná poisťovňa
-  nesúhlas s umožnením priamych dodávok liekov do ambulancií.

Asociácia dodávateľov liekov a zdravotníckych pomôcok
-	zapracovať  slovenský preklad Nariadenia ES č. 1084/2003,
-	nesúhlas so zapojením nemocničných lekárni do klinického skúšania liekov.